Source: https://eur-lex.europa.eu/LexUriServ/LexUriServ.do?uri=CELEX:62016TN0741:RO:HTML
Timestamp: 2019-07-17 16:49:51+00:00
Document Index: 38640414

Matched Legal Cases: ['articolul 2', 'articolul 2', 'articolul 3', 'articolul 6', 'articolul 2', 'articolul 3']

C_2016462RO.01003801.xml
Acțiune introdusă la 21 octombrie 2016 – Changmao Biochemical Engineering/Comisia
(Cauza T-741/16)
Reclamantă: Changmao Biochemical Engineering Co. Ltd (Changzhou, China) (reprezentanți: R. Antonini, E. Monard și B. Maniatis, avocați)
anularea Regulamentului de punere în aplicare (UE) 2016/1247 al Comisiei din 28 iulie 2016 de instituire a unei taxe antidumping definitive și de percepere definitivă a taxei provizorii impuse asupra importurilor de aspartam originar din Republica Populară Chineză și
Primul motiv, întemeiat pe faptul că, prin refuzul de a acorda reclamantei un tratament specific unei societăți care funcționează în condițiile unei economii de piață, Comisia Europeană a încălcat articolul 2 alineatul (7) literele (b) și (c) din Regulamentul (UE) 2016/1036 (1) și principiul încrederii legitime, și a impus o sarcină a probei nerezonabilă, ceea ce încalcă principiul bunei administrări.
Al doilea motiv, întemeiat pe faptul că, întrucât s-a bazat pe prețurile și costurile producătorului din Uniune pentru stabilirea valorii normale, Comisia a încălcat articolul 2 alineatul (7) litera (a) din Regulamentul (UE) 2016/1036.
Al treilea motiv, întemeiat pe încălcarea de către Comisia Europeană a articolului 2 alineatul (10), a articolului 3 alineatul (2) litera (a) și alineatul (3) și a articolului 9 alineatul (4) din Regulamentul (UE) 2016/1036 și a principiului bunei administrări, prin respingerea ajustărilor.
Al patrulea motiv, întemeiat pe faptul că, ajungând la concluzia că importurile care fac obiectul unui dumping au cauzat un prejudiciu material industriei din Uniune, Comisia Europeană a încălcat articolul 3 alineatele (2) și (6) [și, cu titlu subsidiar, articolul 6 alineatul (7)] din Regulamentul (UE) 2016/1036.
Al cincilea motiv, întemeiat pe faptul că, întrucât s-a bazat pe date lipsite de fiabilitate, Comisia Europeană a încălcat articolul 2 alineatul (7) litera (a) și articolul 3 alineatele (3) și (5) din Regulamentul (UE) 2016/1036.